**Vanematekogu koosolek, 29.11.2017**

Koosoleku algus: 18.15

Koosoleku lõpp 19.30

Kohalviibijad: Maarja Valk, Angela Sööt, Heidi Kiuru, Õilme Saks, Kairi Meister, Heelika Strelkova, Aire Saarm, Aune Valk, Janika Bachman, Merike Jõesaar, Signe Viggor, Arvo Lehemets, Ly Kubenko

Protokollis: Maarja Valk

Juhatas: Maarja Valk

**I. Kokkuvõte töörühmade tegemistest**

* **Küberturvalisuse teema**. Kairi Meister: Olen käinud klassides rääkimas küberturvalisusest. Lapsed on aktiivselt kaasa mõelnud ja kaasa rääkinud, väga hea kogemus. Plaanis on selle projektiga edaspidi laieneda, kaasata ka õpetajad ja lapsevanemad.
* **Lastevanemate seminarisari**. Õilmel on olnud palju abi Kaidi Kübarast. Järgmine kohtumine on 6. veebruaril kell 18–20, tuleb rääkima Rena Pent Hariduse Tugiteenuste Keskusest. Üks kohtumine jääb veel kevadesse. Peagi aga hakkab tuttavate nimekiri, kes on nõus tasuta esinema, otsa lõppema. Võib-olla peab millalgi tulevikus ka esinemistasu peale mõtlema. Aune Valk lubas aidata paari kontaktiga.
* **Tunnustamise töörühm**. Kontseptsioon on välja töötatud, uuest aastast hakatakse selle järgi tegutsema. Plaanis on välja kuulutada aasta tegija, aasta tegu ning „õpilane märkab“ ja „sõber märkab“ kategooriad. Klassis ei hakka üht õpilast välja valima, sest sel juhul tunnustatakse enamasti klassi liidrit. Selle asemel „Sõber märkab“ – iga õpilane kirjutab iga klassikaaslase kohta midagi toredat. Seda võiks teha valentinipäeval.
* **Sõpruskoolide teemal** uudiseid ei ole.
* **Karjäärinädal**. Ly Kubenko: Karjäärinädal lõppkokkuvõttes läks hästi. Alguses oli keeruline leida inimesi, kes teeksid töötube, paljud kirjasaajad ei reageerinud, oli neid, kellele kuupäev ei sobinud. Töötuba tuli tegema mitu vanematekogu liiget: Age Poom, Aavo Hussar, Triin Kask. Töötoad olid väga erinevad; mõnes kohas kuulati lektorit haudvaikselt, teises käis agar tegevus. Oleks tahtnud kõiki töötube näha, aga füüsiliselt polnud see võimalik.
* **KiVa toetamine**. Kool otsustas, et üleskutset sel aastal eraldi raha annetusteks ei tee. Eraldi konto loomine vajaks mingisugust juriidilist keha, see oleks aga keeruline, sest kui luua MTÜ, siis keegi peab seda haldama ja millalgi peab keegi teine selle üle võtma. Sel aastal kogutakse KiVa toetuseks raha jõululaadal. Iga klass peab selleks tarbeks tooma kohvikusse midagi müüki, kohviku raha läheb kõik KiVa toetuseks. Müügis olevate esemete raha saab iga klass endale.
* **Koolisümboolika**. Variandid on teha mingi puhv, müts, vest vmm riideese. Võiks teha kavandid ja need õpilastele välja pakkuda. Õpilasomavalitsuse kaudu võiks teha küsitluse, kas lapsed üldse tahavad mingeid koolisümboolikaga riideid. Nii nagu erakoolis, et koolivorm on pigem kohustuslik, ei saa teha. Esialgu võiks aga kavandid välja pakkuda.
* **Lastevanemate käsiraamat**. Vahepeal on natuke tegeletud lastevanemate käsiraamatuga. Seda veavad Sigrit Mahla ja Terje Mäesalu, aidanud on ka Aune Valk. See võiks olla võimalikult lihtne ja konkreetne, aga kajastama neid teemasid, mille kohta lapsevanematel küsimused võivad tekkida. See võiks olla lihtne voldik, aga leitav interaktiivsena kodulehelt, sisaldades viiteid ja linke olulisele infole. Maarja Valk paneb senitehtu Google Drive’i dokumendina üles, et kõik saaksid sel teemal kaasa mõelda.
* **Arvamusfestivali materjal**. Selle võiks üle vaadata ja teha ülevaade, milliste teemadega oleks mõtet tegeleda: mida saaks teha nt vanematekogu, mida kool, mida õpilased. Kindlasti tuleks õpilastele anda tagasisidet, millised arvamusfestivalil kõlanud ideedest on ellu viidud. Seda saab teha nt koolikogunemistel. Välja jätta need ideed, mida on väga keeruline teostada. Pärast koosolekut tuleb rühmatöö: kolm rühma vaatab materjali läbi ja hindab, kas milliste teemadega on mõtet tegeleda, milline on vajaminev (ajaline ja rahaline ressurss) nende teostamiseks ning mida saab teha kool, mida õpilasomavalitsus ja mida vanematekogu või hoolekogu.

**Muud küsimused.**

* Kooli algus. Arvo Lehemets: Kas kooli hilisem algus võiks tulla päevakorda? Heidi Kiuru: Jah, seda arutame juhatuse koosolekul. Vaja on ka selgust, kas lapsevaemad on selliseks muutuseks valmis. Kuna Karlova kool pole erakool, siis ei ole selliseid muudatusi lihtne teha. Peab mõtlema, kuidas sellist küsitlust teha. Üks võimalus siduda see küsimus järgmise kooli rahulolu küsimustikuga.
* Probleemid garderoobis. Mõnikord loobitakse õpilaste asju laiali, alati pole kohal garderoobitädi, kes olukorda jälgiks. Heidi Kiuru: Seal on töötaja kindlatel aegadel olemas. Kui on probleeme, siis tuleb nendest kohe teavitada, siis saab sellega kool tegeleda. Ly Kubenko: Käitumine garderoobis ja sööklas on alati kooli alguses teravam, hiljem läheb rahulikumaks.

**Koosoleku II pool, rühmatöö**

**Rühmatööde kokkuvõte**

Allpool on arvamusfestivalil kõlanud mõtetest välja korjatud need ideed, mida saaks teha või mida põhimõtteliselt saaks teha (mõned ideed ei vaja realiseerimist, pole mõistlikud või nende teostamine oleks liiga keeruline. Eraldi on esitatud need mõtted, mis võiks olla eelkõige kooli, õpilasomavalitsuse või ka vanematekogu ja/või hoolekogu vastutada, palju on selliseid mõtteid, kus tuleks teha koostööd eri osapoolte vahel.

**1. Kool**

* Huvitavad tunnid on need, kus õpetaja kaasab õppevahendite meisterdamisse. Teostatav, rahavajadus puudub, pigem metoodiline nõuanne tundide ettevalmistuseks, mida koolis juba kasutatakse.
* Klassi teha telefonide korv. Teostatav, teatav rahavajadus olemas.
* Koolis võiks olla programmid robotile ja lego robotid. Teostatav, rahavajadus olemas, robootika ring juba koolis on.
* Õpilastele tuleb rohkem rääkida, mis nende tagasisidest sõltub ja millised muutused selle tulemusena toimusid. Teostatav, rahavajadust pole.
* Tagasiside küsimustik õpilastele mingite perioodide järel, et saada tagasisidet, kas tunnid olid huvitavad, kaasavad  ja mida järgmine kord teisiti teha. Teostatav, rahavajadust pole
* Iga kuu lõpus tagasisideküsitlus näiteks klassijuhataja poolt, et õpilased saaksid arvamust avaldada. Teostatav, rahavajadust pole.
* Kool võiks alata hiljem – õpilastel on lihtsam tunnis kaasa mõelda kui nad on välja puhanud.
* vahetunnid lühemaks muuta (libisev graafik). Teostatav, rahavajadust pole, vajab suuremat kokkulepet ja vanemate nõusolekut (muusikaklasside päev on niigi pikk).
* Huviringide kohta teave internetti ja plakatid kooli peale. Teostatav, rahavajadus väga väike (plakatite valmistamise kulu).
* Vahetunnid: suurim probleem on lärm, eraldi vahetunnid noorematele ja vanematele. Põhimõtteliselt teostatav, rahavajadust pole, mingil määral see süsteem olemas (1. klassi pikk vahetund).
* Koolipingid võiks olla gruppides ja iseseisvat tööd võiks teha ka mujal kui laua taga, kokkuleppel õpetajaga ka klassiruumist väljas. Teostatav, rahavajadust pole, õpetaja individuaalne otsus, kuidas parem tööd korraldada.
* Igas klassis on interaktiivne tahvel. Teostatav, rahavajadus olemas.
* Eesti keele klassis võiks olla seintel rahvussümbolid, matemaatikas erinevad tehted või matemaatilised mängud, loodusõpetuses suured seinamaalid Eesti loodusest (justkui astuksidki metsa/sohu), inglise keele klassi seinad võiks tutvustada erinevaid inglise keelt kõnelevaid riike, muusikaõpetuse klassi seinu võiksid katta noodilehed ja pildid muusikutest. Teostatav, rahavajadus olemas. Kas ja kui palju neist mõtetest on mõistlik teostada?
* Tahvlid võiksid olla musta või sinist värvi. Teostatav, rahavajadus olemas. Kas mõistlik?
* Seintel pildid toimunud klassiekskursioonidest, võivad ka olla pesupulkadega nöörile riputatud. Teostatav, väike rahavajadus olemas.
* suurendada prügikastide arvu (nt trepikotta juurde). Rahavajadus olemas. Kool. Prügikaste peaks olema piisavalt juba praegu.
* Rohkem peegleid. Teostatav, rahavajadus olemas. Kas mõistlik?
* Hügieen – tualettides pole seepi, vaja oleks õhuvärskendajaid ja torustiku puhastust. Konditsioneer võiks ka olla. Teostatav, rahavajadus olemas.
* Korralik trellideta rõivistu. Teostatav, rahavajadus olemas. Tegemisel?
* Õues võiks olla nii tavaline suur kell kui ka koolikell. (Kõige rohkem toodi välja, et tunnikella ei ole õue kuulda. Tuleks paigaldada kõlarid õue, et kell oleks kuulda kõikjale.) Teostatav, rahavajadus olemas.
* Eraldi koht puhvetist ostetud söögi söömiseks. Söökla on liiga väike, seal pole ruumi, et saaks ise puhvetist ostetud sööki süüa ja koridorides, ega mujal ei lubata õpilastel seda süüa. Põhimõtteliselt teostatav, ruumiprobleem niigi. Rahavajadus olemas.
* Üksinda olemise koht. Võib-olla teostatav, ruumiprobleem niigi. Rahavajadus olemas.

**Õpilasomavalitsus**

* Õpilased võiksid ise luua huviringe/ klubisid. Teostatav, rajavajadus olemas (oleneb, mis huviringiga on tegemist), vajab aktiivseid eestvedajaid.
* Vahetundide ajal rohkem korrapidajaid (ka õues) – kaasata saab vanemaid õpilasi. Teostatav, eeldab, et vanemate klasside õpilased on nõus ja võtavad seda kohustust tõsiselt.
* Iga trimestri alguses tuleb õpilasnõukogusse uusi õpilasi, sest hetkel tunnevad ÕEsse mitte kuuluvad inimesed, et ÕE ei toimi, info ei liigu või liigub lünklikult ja midagi muuta ka ei saa. Põhimõtteliselt teostatav, rahavajadust pole. Mitu korda aastas liikmeid valida võib osutuda keeruliseks. Infovahetuse küsimus.
* **Ettepanek:** mõtelda välja mäng, mis soodustab vahetunnis erinevate õpilastega suhtlema. Äkki võiks selle välja mõtelda ÕE. Teostatav, rahavajadust pole.
* Laste joonistusi ja töid küll pannakse üles, kuid võiks panna rohkem ning koolis võiks leiduda ka mõni koht, kuhu saaks ise oma töid riputada. Teostatav, väike rahavajadus olemas.
* Seintel võiks olla pildid kooli eelnevatest direktoritest. Teostatav, väike rahavajadus olemas.
* Koolil võiks olla oma maskott, kes oleks kaasas ülekoolilistel üritustel. Variantidena käisid läbi väga erinevad loomad, ühe variandina ka see, et tegu võiks olla päris loomaga (koer). Teostatav, rahavajadus olemas.
* Koolis võiks olla annetuskast, kuhu panna asju, mida ise enam ei vaja, kuid keegi teine võiks endale soovida. Teostatav, rahavajadust pole.

**Vanematekogu**

* Muretseda koolile lauamänge ja pingpongilaud. Teostatav, rahavajadus olemas.
* Klassides võiks olla diivanid, pehmed kott-toolid, padjad põrandal istumiseks. Teostatav, rahavajadus olemas.
* Klassides võiks olla raamatuid eri valdkondadest. Teostatav, rahavajadus olemas.
* Märklauad, noolemäng. Teostatav, rahavajadus olemas.

**Koostöö (kool ja või vanematekogu (hoolekogu) ja või õpilasomavalitsus)**

* Erinevuste aktsepteerimiseks  korraldada koolisisene üritus, kus mõni Eesti kuulus inimene või lihtsalt keegi, kes lastele korda läheb, tuleb ja räägib sel teemal (kõneleb vabalt ja avatult oma kogemustest; toovad näiteid, mida teha erinevates olukordades; vastavad õpilaste küsimustele). Kooli võiks tulla rääkima teisest rahvusest, religioonist, kultuurist isik, või inimene, keda on kiusatud ja kes tutvustab rohkem kiusamise tagajärgi.
* Teostatav, rahavajadus olemas, kui esineja soovib esinemistasu. Korraldusse saaks kaasata nii kooli, vanemad kui ka õpilasomavalitsuse.
* Väga oluline täiskasvanu eeskuju (lapsevanem, õpetaja, juhtkond). Rahavajadust pole. Teostatavus nii ja naa, teostab see, kes näitab head eeskuju.
* Rohkem diivaneid ja väikeseid laudu. Rahavajadus olemas. Vanematekogu (hoolekogu), kool
* Võtta kasutusele koolivorm või kindel riietus. Teostatav, rahavajadus olemas. Kool, õpilasomavalitsus, vanematekogu. Vajab teadmist, et seda ollakse valmis tegema.
* Põhikoolile ka aktiivne vahetund (5.-6. klassi õpilased käivad, aga teadmine, et nad pole otseselt sinna oodatud, rusub). *Just Dance* vahetund võiks olla 3 korda nädalas. Teostatav, rahavajadust pole. Kool, õpilasomavalitsus. Kui suur huvi vanemates klassides aktiivse vahetunni vastu on?
* Luua kooli terviserada/seiklusrada. Kool, vanematekogu. Teostatav, rahavajadus olemas.
* Ronimissein. Kool, vanematekogu. Teostatav rahavajadus olemas.
* Kool võiks koostada pikemaajalise projekti koostöös linnavalitsuse / mõne teise kooliga. Kool, õpilasomavalitsus. Vanematekogu. Teostatav, rahavajadus olemas (kui projekt eeldab omafinatseeringut).
* Uurida, mis kanalitest õpilased infot saavad ja milliseid huviringe nad sooviks. Teostatav, rahavajadust pole. Kool, õpilasomavalitsus.
* Õpetada lastele kabe-male-pingpongi-kaardimängu – rubikukuubiku-sudokude reegleid/tehnikat/strateegiat, et neid saaks vahetunnis mängida. (vanematekogu, kool). Rahavajadust pole, teostatav.
* Rohkem loodust seda nn “päris asja” - taimi, loomi (lugemiskoerad) – loomatuba ja loomavahetund. Vanematekogu, kool. Teostatav, võimalik rahavajadus (kui tuleb tasulise teenusena, mitte mõne projekti kaudu).
* Seinte peal võiks olla palju harivaid plakateid. Kool, õpilasomavalitsus. Teostatav, rahavajadus väike.
* Rohkem värve ja mustreid klassiruumi seintel. Kool, vanematekogu. Teostatav, rahavajadus olemas.
* Klasside seinad on liiga tuhmid, võiks olla erksamad värvid ning värvid omakorda seotud klassis õpetatava õppeainega – näiteks roheline loodusõpetuse klass. Kool, vanematekogu. Teostatav, rahavajadus olemas. Kas mõistlik (kui erksad värvid).
* Suur tahvel/tahvlivärviga värvitud sein, kuhu lapsed saaksid vahetunnis joonistada. Teostatav, rahavajadus olemas. Vanematekogu, kool
* Astmete vahel kirjas motiveerivaid ja positiivseid mõtteid. Õpilasesindus, kool, vanematekogu
* Koolimaja võiks väljast üle värvida. Linnavalitsus, kool, vanematekogu (hoolekogu)
* Koolimaja kütmine – see on väga tugeva jälje lastesse jätnud ja seda korrutati pidevalt, et talvel on väga külm. Linnavalitsus ja kool.
* ÕE oma ruum. Kool, õpilasomavalitsus. Põhimõtteliselt teostatav, rahavajadus olemas. Ruumiprobleem niigi.
* Mänguväljak:ronimispuud, kiiged, pesakiik, võrkkiik, liumägi, liivakast, mängumaja, puuonn, karussell, vaateratas, batuut, **keksukastid**, lõbustuspark, karusell, seikluspark, takistusrada, skatepark, elektriautodele rallirada, jalgrattalaenutus (tasakaaluliikur), autorehvidest kindluse ehitamine, trossisõit, sportimisvõimalused: bassein, suusarada (võimalus tasuta suuski laenutada) (lumekahur),  uisuväli, uus staadion, jooksurada, kaks jalgpalliväljakut (võimalik tasuta pall saada), **korvpalli plats**, võrkpalli plats (liivaga), **sulgpalli mängimise võimalus**, tõukerattad, õppimise ala:miniloomaaed, lillepeenar, õunaaed, marjapõõsad ja puuviljapuud, veevõtu koht (õunte pesemise ja joogivee kraan), välikino, õueklass, maalimise ala, kasvuhoone, puhkekoht:välikohvik (mcdonalds), **istumise kohad**, varjualused, lõkkeplats, võrkkiik, kivist/puidust suurendatud kujul malelaud koos malenuppudega. Kool, vanematekogu (hoolekogu). Mõned mõtted sellest loetelust oleks teostatavad, rahavajadus olemas.